## Pravilnik o kalendaru rada osnovnih škola za školsku godinu 2004./2005.

### NN 52/2004 (23.4.2004.), Pravilnik o kalendaru rada osnovnih škola za školsku godinu 2004./2005.

# ministarstvo znanosti, obrazovanja i Športa

1185

Na
temelju članka 41. stavka 3. Zakona o osnovnom školstvu (»Narodne novine«, broj
59/90, 26/93, 27/93, 7/96, 59/01 i 114/01), ministar znanosti, obrazovanja i
športa donosi

## PRAVILNIK

### O KALENDARU RADA OSNOVNIH ŠKOLA ZA ŠKOLSKU GODINU 2004./2005.

Članak
1.

Ovim
pravilnikom propisuje se trajanje nastavne godine, odnosno početak i završetak
nastave, broj i trajanje obrazovnih razdoblja, trajanje učeničkih odmora i broj
radnih dana u osnovnim školama za školsku godinu 2004./2005.

Članak
2.

Nastavna
godina počinje 1. rujna 2004. godine, a završava 17. lipnja 2005. godine u
petodnevnom radnom tjednu, odnosno 18. lipnja 2005. godine u šestodnevnom
radnom tjednu.

Nastavna
godina se ustrojava u dva obrazovna razdoblja.

Prvo
obrazovno razdoblje traje od 1. rujna 2004. godine do 21. siječnja 2005. godine
u petodnevnom radnom tjednu, odnosno do 22. siječnja 2005. godine u
šestodnevnom radnom tjednu. Dani 2. i 3. studenoga 2004. godine nisu nastavni
dani.

Drugo
obrazovno razdoblje traje od 31. siječnja do 17. lipnja 2005. godine u
petodnevnom radnom tjednu, odnosno do 18. lipnja 2005. godine u šestodnevnom
radnom tjednu.

Članak
3.

U
sklopu radnih dana tijekom nastavne godine broj nastavnih radnih dana potrebnih
za provedbu broja nastavnih sati po nastav­nim predmetima, utvrđenih propisanim
nastavnim planom i programom, ne smije biti manji od 175 dana u petodnevnom
radnom tjednu, odnosno 210 dana u šestodnevnom radnom tjednu.

Ako
škola ne ostvari propisani nastavni plan i program i broj nastavnih radnih dana
propisan stavkom prvim ovoga članka, nastavna se godina može produljiti i nakon
17. odnosno 18. lipnja 2005. godine odlukom ureda državne uprave u županiji,
odnosno ureda Grada Zagreba nadležnog za školstvo, uz prethodnu suglas­nost
Ministarstva znanosti, obrazovanja i športa.

Članak
4.

Zimski
odmor učenika sastoji se od dva dijela.

Prvi
dio zimskog odmora učenika počinje 24. prosinca 2004. godine, a završava 2.
siječnja 2005. godine.

Drugi
dio zimskog odmora učenika počinje 24. siječnja 2005. godine, a završava 30.
siječnja 2005. godine.

Proljetni
odmor učenika počinje 24. ožujka, a završava 3. trav­nja 2005. godine.

Ljetni odmor učenika počinje
18. lipnja 2005. godine u petodnevnom radnom tjednu, odnosno 19. lipnja 2005.
godine u šestodnevnom radnom tjednu.

Članak
5.

Godišnjim
planom i programom rada škole utvrđuje se plan i raspored propisanog broja
radnih dana potrebnih za provedbu nastavnog plana i programa te broj, plan i
raspored ostalih radnih dana tijekom školske godine potrebnih za druge
odgojno-obrazov­ne programe škole (školske priredbe, natjecanja, dan škole, dan
župe, općine i grada te za izlete, ekskurzije i slično).

Članak
6.

U
posebnim okolnostima, koje nije bilo moguće predvidjeti i planirati godišnjim
planom i programom rada škole, škola može odstupiti od rokova i broja radnih
dana utvrđenih ovim pravilnikom, o čemu odlučuje Ministarstvo znanosti,
obrazovanja i športa na zahtjev škole i na prijedlog ureda državne uprave u
županiji, odnosno ureda Grada Zagreba nadležnog za školstvo.

Članak
7.

Ovaj
pravilnik stupa na snagu osmog dana od dana objave u »Narodnim novinama«.

Klasa:
023-03/04-01/0026
Urbroj: 533/1-04-1
Zagreb, 2. travnja 2004.

Ministar
**doc. dr. sc. Dragan Primorac**, v. r.

Pravilnik, NN 52/2004-1185